Οδίος

Στην ελληνική μυθολογία με το όνομα Οδίος είναι γνωστά τα παρακάτω δύο διαφορετικά πρόσωπα:

 Ηγεμόνας των Αλιζώνων και συναρχηγός (μαζί με τον Επίστροφο) του στρατιωτικού τους αποσπάσματος που έλαβε μέρος στον Τρωικό Πόλεμο στο πλευρό των Τρώων. Ο Οδίος σκοτώθηκε στον πόλεμο αυτό από τον Αγαμέμνονα«...και πρώτος ο Αγαμέμνων / από τ' αμάξι τον τρανόν έριξε κάτ' Οδίον, / των Αλιζώνων αρχηγόν, που, ως πρώτος 'στράφη, εμπήχθη / τ' ακόντι μες στους ώμους του και από τα στήθη εβγήκε. / Πέφτει με βρόντον κι αντηχούν επάνω τ' άρματά του.» (Ιλιάδα, Ε 38-42, μετάφρ. Ι. Πολυλά). Αναφέρεται σε δύο διαφορετικές ραψωδίες της Ιλιάδας (Β 856 και Ε 39).
 Κήρυκας των Αχαιών στον Τρωικό Πόλεμο, σύντροφος του Αντιλόχου. Και αυτός ο Οδίος αναφέρεται στην Ιλιάδα (Ι 170), μαζί με τον Ευρυβάτη, ως επιλεγμένοι από τον Νέστορα να συνοδεύσουν μία επίσημη σημαντική αποστολή στη σκηνή του Αχιλλέα.

Πηγές
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
 Ομήρου Ιλιάδα, μετάφραση Ι. Πολυλά, Ο.Ε.Δ.Β., Αθήνα 1980

Σημείωση

Οδιος